# Beretning for året 2023 – Året der gik i Grundejerforeningen Mosede Klint af 1960

Året 2023 blev et ret normalt år i foreningen.

# Aktiviteter

**Nye medlemmer**

* Ingen nye grundejere i 2023

**Generalforsamling**

* På generalforsamlingen i marts, blev alle bestyrelsesmedlemmer på valg genvalgt og på førstkommende bestyrelsesmøde blev Hamdi Sarac endnu engang valgt til næstformand og Ole Jørgensen som referent. Ole forestår stadigvæk den daglige pasning af legepladsen, - græsklipning og tømning af skraldespand.

**Daglige drift/bestyrelsesmøde**

* Vi har haft bestyrelsesmøder **25.maj, 7. september** og **14. november**– resten ordnes løbende via mail mv.

**Vejene**

* Opdateret tilbud på reparation af revner mv. på vejene er medtaget på budget for 2024. Seneste tilbud er på 53.000. Vi vil forsøge at holde en fornuftig stand på vejene indtil der skal nedlægges fjernvarme, da vi så formentligt kan spare en del på en total asfaltering til den tid.
* Greve Vandværk har lavet nedlægning af nye vandledninger på Mosede Kærvej. Det vides ikke hvornår der fortsættes på de øvrige veje.
* Indhentet tilbud på nye vejskilte – voldsomt dyrt, hvorfor vi ikke har aktiveret tilbuddet. Seneste tilbud lyder på Vi har 3 tilbud.
* 1. ALU- Danica for eksisterende størrelse pris:  21.707,04  kr + forsendelse
* 2. ALU -Danica standard størrelse + galger pris:  16.113,13 kr + forsendelse
* E- Skiltenye skilte med nye galger pris:  22.698,00 kr + forsendelse
* forsendelse koster ca. 500 kr og nedtagning af eksisterende galger og montering af nye skilte inkl glager 2 dags arbejde ca. 7500 kr. Samlet set forventes nye skilte at koste i omegnen af 30.000.
* Hvad er alternativet? – Hvad siger medlemmerne?

**Legepladsen**

* Hegn
  + Nyt hegn på legepladsen er sat op ind til Mogens Krewald, Mosede Kærvej i November 2023- GRF´s andel blev 36.800 kr.
* Træer
  + Vi er i drøftelse med fagfolk til at beskære de store træer på legepladsen. Hvis vi via én af vores medlemmer kan låne en stor fliskværn, vil vi foretage oprydning af kvas i hjørnet på legepladsen. Det er observeret, at andre naboer er begyndt at fylde på bunken i den tro, at det er en kompostbunke til alles benyttelse. Samtidigt har vi konstateret at ukendte personer har forsøgt at ”ringe” flere træer formentligt med det formål at få dem til at gå ud.
* Legeredskaber
  + Det har været drøftet løbende igennem året at få afslebet legeredskaberne på legepladsen og malet dem op, men det har desværre ikke været muligt at finde tid i folks kalendere, når det har været muligt vejrmæssigt. Vi har forsøgt at afmontere vippen for at tage den med hjem i en carport for at stå i tørvejr, men det er desværre umuligt. Vi forventer at der skal foretages vedligeholdelse i 2024. Der må findes en løsning – hvem melder sig frivilligt – måske nogle som går hjemme og kan passe det ind, når vejret er til det.
* Aktivitetsdag på legepladsen den 16. april 2023
  + Som så ofte var bestyrelsen kun suppleret med nogle få ekstra medlemmer til at hjælpe med fældning af hensyn til kommende hegn. Vi har flere gange drøftet på bestyrelsesmøderne, at vi som bestyrelse er ved at nå til et punkt, hvor vi foreslår at hyre professionelle til at udføre større opgaver én gang om året. Dette for at fordele udgiften på alle medlemmer. Forslag fra generalforsamlingen efterspørges
* Ejerskab af matrikler (friareal – legeplads) samt privat fælles veje.
  + Som nævnt på sidste års generalforsamling, skal vi have bragt tinglysning af visse arealstykker på plads inkl. Vores friareal, hvilket vi har været i kontakt med en boligjurist til at hjælpe os med. Alt hvad der skal lyses, skal gøres i én omgang for at minimere omkostninger mest muligt.  
    Vi er dog stadigvæk i dialog med Greve Kommune omkring 2 vejstykker, dels Mosede Kærvej, hvor den løber ud i Mosede Højvej og stykket hvor Mosede Højvej og Mosede Klintvej mødes.  
    I dag er de klassificeret som offentligt vej og skal, hvis vi accepterer at overtage dem, nedklassificeres til Privat Fællesvej som resten af vejstykkerne. Vi kommer til at stille krav om, at alle potentielle udgifter skal være betalt af Greve Kommune og at overdragelsen skal være til 0,00 kr.
  + Som det er i dag, er vi faktisk forpligtet til at spørge om lov, hvis vi skal lave noget omkring asfaltering. Ved overtagelse vil vi selv have fuld kontrol ved beslutninger.

På vegne af bestyrelsen

Gitte Braad

Formand